Honorabilibus dominis dominis proconsulibus necnon consulibus ciuitatis Reualie Esgerus aduocatus ex parte Danielis Niclisson super Kalandiam quidquid poterit reuerencie et honoris. Per presentes in verbo veritatis protestor, quod nauem, quam Andreas in Sandnæs et Michael Karwne versus Reualiam nunc in autumpno tulerunt, de exhibitore presentis Henrico conduxerunt, cuius eciam predictus Henricus verus est possessor. Quare vos instanter rogo, vt predicto Henrico de naue sua, si vendita est aut naufragium passa est, ad quod iusticiam habet iuvare velitis, quod vobiscum promereri cupio requisitus. Scriptum in Kalandia anno Domini m°c°c°c°x°lvij die beati Iohannis baptiste, meo sub sigillo.